《嘲愠六章》
清代·姚燮

剸人以舌，其铦似锋。囚人以气，笯槛曷庸？

楩楠菉葹，屮木之稚。胎以土膏，不乞甘雨。

大圜入照，明月无棱。周驰罔憩，谁系长绳？

皇柄两持，元气凋瘵。淫孛寇阊，天耳其瞆。

尧舜不帝，六合永沈。民殄物肆，何有古今。

棼纚车斿，五岳夜醮。碧虚为澜，如有龙啸。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。